b'\n_START_ARTICLE_\nSlam (poezija)\n_START_SECTION_\nZa\xc4\x8detki in razvoj\n_START_PARAGRAPH_\nV hambur\xc5\xa1kem Mojo Clubu so se od leta 1993 odvijala literarne prireditve pod naslovom "Urbana poezija" (Urban poetry), kjer so svoja besedila predstavljali performance poeti londonske skupine Apples & Snakes. Angle\xc5\xa1ko govore\xc4\x8di spoken word poeti kot Lemn Sissay so gostovali v razli\xc4\x8dnih nem\xc5\xa1kih mestih. Leta 1995 sta performance poeta Bob Holman in Miguel Algarin odpotovala v Berlin kot zastopnika newyor\xc5\xa1kega Nuyorcian Poets Caf\xc3\xa9ja, da bi nem\xc5\xa1ko govore\xc4\x8de slam poete povabila na recital v ZDA. V naslednjih mesecih se je tudi na nem\xc5\xa1kem govornem podro\xc4\x8dju oblikovala mre\xc5\xbea literarnih performerjev in prirediteljev, ki so kmalu organizirali prva tekmovanja v pesni\xc5\xa1kih dvobojih (poetry slam)._NEWLINE_Medtem ko se je v naslednjih letih veliko odrskih pesnikov profesionaliziralo, je slam kot literarna zvrst na\xc5\xa1el pot v literarno \xc5\xbeivljenje tudi izven tekmovalne oblike: tako lahko od leta 2000 na literarnih festivalih sli\xc5\xa1imo tudi slam in performance poezijo. Nekateri odrski pesniki predstavljajo tudi svoje celove\xc4\x8derne solo programe._NEWLINE_Nizi prireditev, kot so "Poetry in motion" (Kabinett M\xc3\xbcnchen), "Respect the Poets" (Theater Konstanz in Theater Stuttgart), "Grend Slam" (Essen) ali "Slam Revue" (Berlin, Jena in N\xc3\xbcrnberg), so se lahko uveljavili kot predstavitvena platforma za slam in performance poezijo. Bas B\xc3\xb6ttcher je razvil "Textbox", ki predstavlja slam na knji\xc5\xbenih sejmih in umetni\xc5\xa1kih muzejih doma in v tujini. Tudi v nem\xc5\xa1kih u\xc4\x8dbenikih in antologijah nem\xc5\xa1ke lirike ("Der Neue Conrady") lahko med drugim najdemo literarna dela slam poetov.\n_START_SECTION_\nSlam kot literarna zvrst?\n_START_PARAGRAPH_\nKulturnoznanstveno raziskovanje argumentira, da gre pri slamu manj za literarno zvrst kot za umetnostno obliko, ki zdru\xc5\xbeuje tako literarne kot tudi neliterarne vidike: na primer dominantni performance in tekmovalni aspekti so del tradicije klasi\xc4\x8dno-anti\xc4\x8dnega pesni\xc5\xa1kega tekmovanja in ka\xc5\xbeejo tesno povezanost z retoriko.\n_START_SECTION_\nAvtorji in dela\n_START_PARAGRAPH_\nVeliko avtorjev s pomo\xc4\x8djo forumov spoken word scene dobilo mo\xc5\xbenost, da predstavijo in dalje razvijajo svojo individualno jezikovno umetnost in poetiko, pri \xc4\x8demer so glede na individualno ozadje ubrali razli\xc4\x8dne poti v literarni, glasbeni ali kabaretski dejavnosti. Od leta 2000 se pospe\xc5\xa1eno pojavljajo avtorji z literarnimi publikacijami v obliki knjig in zgo\xc5\xa1\xc4\x8denk ali lastnih odrskih programov, med njimi Bas B\xc3\xb6ttcher (Dies ist kein Konzert), Timo Brunke (All das. All diese Dinge), Alex Dreppec (Die Doppelmoral des devoten Despoten), Fiva & Radrum (Kopfh\xc3\xb6rer), Nora-Eugenie Gomringer (Sag doch mal was zur Nacht), J\xc3\xbcrg Halter (Ich habe die Welt ber\xc3\xbchrt), Dirk H\xc3\xbclstrunk (antik\xc3\xb6rper antibodies), Till M\xc3\xbcller-Klug (Die sprechende Droge), Sebastian Kr\xc3\xa4mer (Schlaflieder zum Wachbleiben), Michael Lentz (Ende gut. Sprechakte), Mieze Medusa in Markus K\xc3\xb6hle (Doppelter Textpresso, Sprechknoten) ali Boris Preckwitz (szene.leben). Pri prozi se ka\xc5\xbeejo avtorji kot Micha Ebeling (Restekuscheln), Volker Str\xc3\xbcbing ali Tina Uebel. Bli\xc5\xbeje zvrsti komedije so avtorji kot Philipp Scharrenberg ali Sebastian23.'